Sinus Hudsonius
Sinus Hudsonius, vel plerumque in textibus ad historiam pertinentibus Sinus Hudsonii, est magnum aquae salsae corpus in Canada septentrione et oriente situm, cuius area superficialis est 1 230 000 chiliometrorum quadratorum. In Oceanum Arcticum defluens, secundus orbis terrarum post Sinum Bengalicum flumen numeratur. Ad septentriones Ontarii, ad occidentem Quebeci, ad septentriones orientemque Manitobae, et ad meridiem orientemque provinciae Nunavut situs est, sed omnino quod ad res publicas pertinet pars Nunavut habetur. Mediterraneum(en) Oceani Arctici mare est. Permagnam aream terrestrem siccat(en), quae circa 3 861 400 chiliometrorum quadratorum, partes Nunavut meridiani orientalisque, Albertae, Saskatchewan, Ontarii, Quebeci, omnem Manitobam, et partes civitatum Civitatum Foederatarum Dacotae Septentrionalis, Dacotae Meridianae, Minnesotae, et Montanae comprehendit. Meridianum sinus bracchium Sinus James(en) appellatur. Sinus Hudsonius et Sinus James in lingua Cree Orientali Wînipekw (dialecto meridiano) et Wînipâkw (dialecto septentrionali) appellantur, ambobus vocabulis 'aquam turbidam' vel 'aquam amarum' significantibus. Lacus Vinnipega similiter a Cree illius loci nominatur, ut revera generalis Vinnipegae urbis regio.